Daniel Frid shpreson në arritjen e një kompromisi në Këshillin e Sigurimit mbi rezolutën për statusin e Kosovës
Ndihmës sekretari i shtetit tha se SHBA dhe Rusia kanë bashkëpunuar ngushtë me katër vendet e tjera anëtare të Grupit të Kontaktit për
Me përfundimin pa rezultat konkret të bisedimeve 1 vjeçare mes delegacionit shqiptar dhe atij serb, të gjitha palët presin se si do të vazhdojë procesi pas paraqitjes së planit të zotit Ahtisari në Këshillin e Sigurimit. Vota ruse në Këshillin e Sigurimit mbetet enigma që vë në pikëpyetje miratimin e planit të Ahtisarit: Për momentin, thotë Ndihmës-Sekretari i Shtetit Fried, ajo që dihet është nevoja urgjente për të gjetur një zgjidhje për statusin e Kosovës: Zgjedhjet që ka përpara komuniteti ndërkombëtar, tha zoti Fried, nuk janë ideale, pasi zgjedhjet ideale u bënë të paarritshme që pas shpërbërjes së Jugosllavisë. Alternativa që do të gjendet, thotë zyrtari amerikan, do të përmbushë këto kushte: "nuk do të kthehemi në vitin 1999 dhe nuk do të qëndrojmë ku jemi aktualisht. Prandaj duhet të shohim drejt së ardhmes dhe të zgjidhim statusin." Por siç u pa edhe nga negociatat për status, vizioni i së ardhmes për shqiptarët dhe për serbët ka fare pak pika të përbashkëta. Megjithatë, Zëvendës Ndihmës Sekretarja e Shtetit Rosmari Di Karlo, e cila ndoqi takimin e fundit mes delegacionit shqiptar dhe atij serb në Vjenë, thotë se plani ofron një zgjidhje pozitive për të dyja palët: Beogradi po përpiqet të nxisë komunitetin ndërkombëtar ta hedhë poshtë planin e Ahtisarit. Ditët e fundit kryeministri serb Vojisllav Koshtunica paralajmëroi se miratimi i këtij plani do të ishte precedenti më i rrezikshëm në historinë e OKB-së, duke i hapur rrugën lëvizjeve separatiste në vende të ndryshme të botës. Ndihmës Sekretari i Shtetit Fried e hodhi poshtë si të pavlerë një paralajmërim të tillë: Ndihmës Sekretari i Shtetit Fried dha gjithashtu një vlerësim pozitiv të përpjekjeve të udhëheqësve shqiptarë për të mbajtur gjendjen nën kontroll dhe angazhimit të tyre për të ruajtur një Kosovë shumetnike. Zoti Fried nuk pranoi të spekulonte për një kohëzgjatje të diskutimeve në Kombet e Bashkuara, por thekson nevojën dhe angazhimin e Natos për të qëndruar në Kosovë, si një garantues i sigurisë. //ad//